Departament de Treball, Indústria, Comerç i Turisme
L'Ordre de 27 de juny de 2000 (DOGC núm. 3182, de 13.7.2000) va modificar l'Ordre de 20 de novembre de 1998 (DOGC núm. 2782, de 9.12.1998), sobre el procediment d'actuació a Catalunya de les empreses instal·ladores, de les entitats d'inspecció i control i dels titulars en les instal·lacions petrolíferes per al seu consum a la mateixa instal·lació, per tal d'adaptar-se als canvis legislatius incorporats al Reial decret 1523/1999, d'1 d'octubre, que modificava el Reglament d'instal·lacions petrolíferes i les instruccions tècniques complementàries MI-IP-03 i MI-IP-04.
L'Ordre esmentada de 27 de juny de 2000 regula en la disposició transitòria tercera el procediment i el termini per regularitzar les instal·lacions existents sense autorització o inscripció en el Registre industrial, diferenciant els casos en què el titular té el certificat original del fabricant dels dipòsits d'aquells en què no el té, i així mateix, els casos en què els dipòsits estan enterrats amb un sistema de detecció de fuites dels casos en què estan enterrats sense aquest sistema.
El termini per a la regularització d'aquestes instal·lacions ja s'ha exhaurit, i no obstant l'elevat nombre d'instal·lacions legalitzades fins a la data d'avui, s'ha detectat que a hores d'ara encara són molt nombroses les instal·lacions existents que resten per regularitzar.
D'altra banda, amb freqüència el titular no té el certificat original del fabricant del dipòsit, i si el té, sovint l'antiguitat del certificat no ofereix prou fiabilitat quant a les dades tècniques que pugui contenir.
Això fa pensar en la conveniència de prendre mesures per facilitar la regularització d'aquestes instal·lacions, i en concret, allargar el termini de regularització.
Es per això que cal modificar en aquest sentit la disposició transitòria tercera de l'Ordre, tenint en compte, pel que fa al termini de regularització, que ha de comptar des de la data de 10.12.1998, dia d'entrada en vigor de l'Ordre de 20 de novembre de 1998.
En conseqüència, d'acord amb el que disposa l'article 12.1.2 de l'Estatut d'autonomia, i en exercici de les atribucions que em confereix la Llei 13/1987, de 9 de juliol, de seguretat de les instal·lacions industrials,
Es modifica la disposició transitòria tercera de l'Ordre de 20 de novembre de 1998, i els seus apartats queden substituïts pels següents:
- 3 Regularització d'instal·lacions existents sense autorització o inscripció en el Registre industrial
3.1 Si el titular de la instal·lació no té el certificat del fabricant del dipòsit, la regularització es farà d'acord amb el que preveuen els articles 8 i 9 d'aquesta Ordre, amb excepció de la presentació del certificat del fabricant, el qual serà substituït per un certificat que acrediti que el dipòsit ha passat amb resultat favorable la inspecció prevista a la ITC MI-IP03.
Una empresa instal·ladora, en cas de dipòsits no enterrats, o enterrats amb sistema de detecció de fuites.
Una entitat d'inspecció i control (EIC), en cas de dipòsits enterrats sense sistema de detecció de fuites.
3.2 Si el titular de la instal·lació té el certificat del fabricant del dipòsit, la regularització es farà d'acord amb el que preveuen els articles 8 i 9 d'aquesta Ordre.
En el cas, però, de dipòsits enterrats sense sistema de detecció de fuites, caldrà, a més del certificat del fabricant, un certificat emès per una EIC que acrediti que el dipòsit ha passat amb resultat favorable la inspecció prevista a la ITC MI-IP03.
3.3 El termini per a la regularització d'aquestes instal·lacions queda fixat en 8 anys des de la data d'entrada en vigor de l'Ordre de 20 de novembre de 1998, que va ser el 10 de desembre de 1998.